Domstolens kendelse (Sjette Afdeling) af 6. november 2019 – EOS Matrix
Sag C-234/19
»Præjudiciel forelæggelse – artikel 53, stk. 2, i Domstolens procesreglement – forordning (EU) nr. 1215/2012 – retligt samarbejde i civile sager – forordning (EU) nr. 805/2004 – europæisk tvangsfuldbyrdelsesdokument – notarer, der i tvangsfuldbyrdelsesprocedurer handler på grundlag af et autentisk dokument – ikke-kontradiktorisk procedure – artikel 18 TEUF – omvendt forskelsbehandling – ingen EU-retlige proceduremæssige bestemmelser – åbenbart, at Domstolen ikke har kompetence«
1.      Præjudicielle spørgsmål – Domstolens kompetence – grænser – anmodning om fortolkning af EU-retlige bestemmelser, som åbenbart ikke finder anvendelse i hovedsagen – tvist, som vedrører et rent internt sagsforhold – Domstolen ikke kompetent
(Art. 18 TEUF og 267 TEUF; Domstolens procesreglement, art. 53, stk. 2; Europa-Parlamentets og Rådets forordning nr. 805/2004 og nr. 1215/2012)
(jf. præmis 18-26, 28 og 29 samt konkl.)
2.      Retligt samarbejde i civile sager – retternes kompetence og fuldbyrdelse af retsafgørelser på det civil- og handelsretlige område – forordning nr. 1215/2012 – anvendelsesområde – situation, hvor der ikke foreligger et grænseoverskridende element – ikke omfattet
(Europa-Parlamentets og Rådets forordning nr. 1215/2012)
(jf. præmis 21 og 22)
3.      Præjudicielle spørgsmål – Domstolens kompetence – grænser – fortolkning af folkeretlige bestemmelser, der er bindende for medlemsstaterne uden for EU-rettens rammer – udelukket
(Art. 267 TEUF; Den Europæiske Unions charter om grundlæggende rettigheder, art. 47 og art. 51, stk. 1)
(jf. præmis 27)
Konklusion
Det er åbenbart, at Den Europæiske Unions Domstol har ikke kompetence til at besvare de af Trgovački sud u Zagrebu (handelsretten i Zagreb, Kroatien) forelagte spørgsmål.